NETFLIX-SARJA
Käänne on tapahtumassa aikaisin.
Uuden jäsenen on liityttävä joukkoomme.
Astuminen pimeyden puolelle on lähellä.
PÖRSSIKURSSIT
SE ON TULOSSA
Voi hyvä jeesus!
Maissipellossa on kuva!
Aika on koittanut.
Aika on koittanut -
jokavuotisen bonuksen saamiseksi!
Hyviä uutisia!
Tiedän, osaan joskus olla oikea juonikas jyrä,
mutta tilastojen mukaan olemme hoitaneet tämän vuoden tehtävät ennätysajassa.
Nämä lahjat ovat J.R.:ltä kiitoksena tiimille.
Mitä me saamme? Oman yksityissaaren?
Toivon ydinaseiden laukaisukoodeja!
Ostoskasseja? Taas kerran? Se mulkero!
En tarvitse laukkua mihinkään. Minulla on kuusi lonkeroa!
Odottakaa nyt. Ehkä sisällä on sekki tai… foliohattu muistoksi!
Tuo on täyttä roskaa.
Voi pojat. -Voi luoja.
Haluan lahjoja. -Kuulkaa.
Hei, olette oikeassa.
Ansaitsette muutakin kuin ostoskassit. Vien asian J.R.:lle.
Selkä seinää vasten! -Joo, näytä sille!
J.R., tiimini on paiskinut töitä enemmän kuin koskaan, ja…
Ja vihdoinkin se on tuottanut tulosta!
Vietettyäni koko elämäni kaiken maailman pamppuja nuoleskellen -
minusta on vihdoinkin tullut pamppu!
Kaavut ottavat minut jäseneksi varjokomiteaan!
Sepä hyvin tylypahkamaista.
Ja minulla on verta käsissäni.
Tervetuloa kerhoon.
Nöyrä haaveeni on aina ollut,
että minusta tulee maailman rikkain ja vaikutusvaltaisin ihminen.
Nyt se tapahtuu, ja haluan sinusta seuraavan toimitusjohtajan.
Voi luoja. Minäkö johtaisin Cognitoa?
Luulin, ettei tämä päivä ikinä tulisi! En ole valmistautunut.
Eikö mapissasi lue "Reaganin väistämätön vallankaappaus"?
Tätä pitää sulatella. Tekee mieli juhlia!
Haluatko kadottaa jonkun huvin vuoksi?
Se on hauskaa. Heidät viedään Varjotyrmään ja poistetaan historiasta.
Ehkä odotan ainakin viikon ennen kuin humallun vallasta.
Muistutat minua, kun minulla oli enemmän hiuksia ja arvoja.
Haluatko neuvoni? Täällä johtajan pitää olla armoton.
Sillä pallilla istuessa kaikki muuttuu.
Kaikella kunnioituksella, lasken sen varaan.
Hyvä, Myyrämies!
Miten menee, 3Pac?
Kantasolu-Steve, oletko nuorentunut?
Sitähän minä!
Miten menee, syvä valtio? Tänään olette vallassani!
No niin, lupaavalta näyttää.
Isä! Minulla on hyviä uutisia ja hyviä drinksuja.
Tunkeilija!
Hei, penska! Minä tässä!
Ai, anteeksi, isä.
Halusin yllättää sinut siivoamalla ylennyksesi kunniaksi.
ONNEA!
Putsasin yrjöläikkänikin todistuksestasi. -Onpa oudon ajattelevaista sinulta.
Hei, isä, voitko auttaa yhdessä työongelmassa?
Vai voinko? Olin vuosia ongelma töissä. Kerro.
Luuletko, että pomona minun pitää olla yhtä armoton psykopaatti kuin J.R.?
Paskat J.R.:stä, Reagan.
Olet panostanut tähän 6-vuotiaasta asti. Olen ylpeä itsestäni, kun kasvatin sinut.
Tavallaan siis tarkoitat, että olet ylpeä minusta.
Jotain sinne päin. -Voi, isä. Etähali!
Näinkö? -Tyhjää parempi.
Ei hullumpaa.
Tänään jätän vihdoin Cognito Oy:n ja nousen varjokomitean jäseneksi.
Muistakaa, rakastan teitä kaikkia,
kuin keitä tahansa ventovieraita,
joiden kanssa oli pakko viettää 40 tuntia viikossa.
Lainatakseni Christian Balen romahdusta Terminator Salvationin kuvauksissa:
"Se siitä urasta."
Kiitos ja nauttikaa katkaravuista.
Tänään uusi aamunkoi koittaa.
Puhutaan suoraan. Firmamme on ollut vuosia oikea äijäkerho.
Siis tosi vanhojen äijien kerho.
Peru puheesi!
Aivan liian kauan täällä on suosittu valheita, itsekkyyttä,
ja rahanhimoa, joka on lähes seksuaalista.
Totta hitossa!
Mutta se loppuu nyt. Saanko esitellä: Cognito 2.0!
Teemme maailmasta paremman,
alkaen tuoleista kunnon niskatuella Pääsiäissaaren väellemme.
Hyvin ergonomista!
Satsaamme merkittävien alitajuisten viestien mediasisältöihin.
Kierrätä. Terveydenhuolto on oikeutesi. Poista Twitter.
Kehittelin jopa eettisen botin,
jolla varmistetaan moraalisesti hyväksyttävä toiminta.
Onnittelut, Cognito Oy.
Olet 51-prosenttisesti ei-paha.
Ou jee!
Mikä parasta, ei enää surkeita ostoskasseja.
Nimittäin nyt saatte tiimitakit!
JENGI
Tässä olen minä! Kuvani on takissa! Olen niin innoissani, etten saa henkeä.
Takit? Toisin kuin näitä ääliöitä, minun lojaalisuuttani ei voi ostaa.
Päivitin myös Mycin tatinhakkauskoneen, jolla voi lypsää kuutta lonkeroa yhtaikaa.
Läpsytä minua, sieni-isukki.
Voisin tappaa ja kuolla vuoksesi!
Reagan, 2024!
Reagan! Reagan!
Mahtavaa! Paras ystäväni on pomoni.
Tästä ei tule yhtään hankalaa.
Vihdoinkin syvä valtio, johon voi luottaa.
PUNAINEN HÄLYTYS
Hälytys! On tapahtunut tietovuoto!
Paska! Helvetin perse! Saamari! Paskahousujen paskat!
Joukossamme on myyrä.
Täältä on viety tiedosto, josta ei puhuta.
Mikä se tiedosto on?
Se, josta emme puhu. Onko komea pääsi ihan tyhjä?
Siinä on joka ikinen salaliitto, jossa olemme olleet mukana.
Jos se paljastuu, se on firman menoa!
Joku täällä yrittää saada minut kuseen, enkä salli sitä.
Jos Kaavut saavat tietää, joudun suoraan -
Varjotyrmä X:ään!
Se kadotettavien salainen paikkako, josta emme itsekään tiedä, missä se on?
Sinne se kolmas Olsenin sisarus joutui! -Otetaan malja Stacey May Olsenille.
Pysytään nyt rauhallisena ja mietitään tätä järjellä.
Täytän atriumin hailla, jotka osaavat Krav Magaa!
Menen kruunajaisseremoniaani, vaikka hait pääsisivät valloilleen.
Reagan, halusit pomoksi. Tässä eka tehtäväsi.
Etsi myyrä vielä tämän päivän aikana,
tai jokainen teistä katoaa!
Ai niin, Reagan, onnittelut ylennyksestä.
Kiitos. Toivottavasti sinäkin selviät hengissä omastasi.
Moikka, Cognito! Uusi toimitusjohtajanne tässä vain.
Kiitos suostumisesta ystävällismieliseen ja pakollisen tarkastukseen.
Luvattomat tutkinnat ovat epäeettisiä.
No niin, 10 tuntia aikaa löytää myyrä tai kaikki kuolevat.
Tämä on unelmatyöni. En aio luopua utopiastani.
En voi mennä Varjotyrmä X:ään.
Kehitin ne kidutusvälineet -
sillä ehdolla, etten ikinä joutuisi niiden kohteeksi.
Tämän tekijä halusi hallaa J.R.:lle piittaamatta seurauksista. Mutta miksi?
Kuka tässä firmassa olisi niin veemäinen?
Älkää viitsikö!
Ei, rakennuksessa on vain yksi oikeasti kostonhimoinen petturi,
joka ei juuri muusta puhukaan.
Ei ole totta. Enkä edes voisi olla myyräsi.
Olen lasihaudan vanki syystä, jota kukaan ei enää muista.
Globaali kansanmurhayritys?
Tee meille kaikille palvelus ja unohda se jo! Vai mitä?
Hulvaton tyyppi. Hengailtaisiin yhdessä useammin!
Kapseli on ehjä. Hän ei ole voinut varastaa tiedostoa.
Mutta näin turvalokista,
että joku, jolla on johtoportaan kulkulupa, avasi J.R.:n oven keskiyöllä.
Mutta eikö se tarkoita, että myyrän on oltava…
Joku tässä huoneessa?
Draamaa tiedossa!
Ei hätää, J.R. Kaavut eivät tiedä vuodosta.
Älä nyt romahda, ole ihan sulava.
Kas, hei! Mitäs lempparivarjoneuvostolleni kuuluu?
Vieläkö te salaperäiset paskiaiset touhuilette hämäriä?
Hei, J.R. Olemme tarkkailleet sinua.
Pidämmekö kaapuseremoniani täällä?
Emme pyytäneet sinua tänne antaaksemme sinulle kaapua.
Hyvä on, jäin kiinni! Voin selittää!
Olet täällä taistellaksesi henkesi edestä.
Eikö tämä olekaan Varjotyrmä?
Ei, vaan petollinen sokkelo -
täynnä kuolettavia ansoja ja turmiollisia luomuksia.
Pirullinen yllätyskäänne! Osaatte hommanne.
Hieno sisustus, muuten.
Ensimmäisenä sokkelosta ulos pääsevä voittaa.
Kisa alkakoon!
Äreä vanha mies, äreä vanha mies…
J.R. Scheimpough.
Omahyväisin tuntemani ihminen,
ja sentään Tom Cruise on pomppinut sohvallani!
Kas, kas, kas. Oprah.
Miten illuminateilla menee?
Yritätkö yhä kavuta sen liukkaan pyramidin huipulle?
Et ole ainoa rikas sosiopaatti, jonka tallaan matkalla huipulle.
Arvasin, ettei Jumalaa ole!
Käärmeitä on liikaa!
Ansakerros. Sööttiä.
Olet rauhallinen, vaikka olet vain yhden arvoituksen päässä vaarasta.
Sokkelo on vain valheiden rakennelma, joka masentaa kaikkia.
Olen johtanut sellaista 40 vuotta.
Olemme yhä tiimi, myyrää lukuun ottamatta.
Eikö Myc näe, kuka se oli?
Selvänäkijäkykyni ovat vähissä.
Meni ehkä vähän överiksi, kun testasin Reaganin läpsykonetta.
Juuri noin tietovuotaja voisi sanoa! Katsokaa, hän vuotaa paraikaa.
Vai osoittelet minua räpylälläsi? Glenn se myyrä on.
Hänen taustatarinansa tökkii.
Mies, josta tuli delfiini, mutta jonka sukunimi on aina ollut Dolphman?
Hevonkukkua! -Minulla on idea.
Ehkä voimme yhdessä ottaa syyn niskoillemme, kuin parhaat kamut.
Siitähän pitäisit. Jos Brett on myyrä,
viruisimme loppuikämme vankilassa parhaina kamuina!
Rauhoittukaa nyt!
Muistakaa, että tämä on Cognito 2.0. Aion ratkaista asian humaanisti.
Kukaan meistä ei ole poistunut, ei siis tiedostokaan.
Tutkimme kaikki työhuoneet. Kun löydämme tiedoston, löydämme myyrän.
Koimiehet, pelastakaa itsenne! Kyllä, vien kaikki lamput mukanani!
Yhteiskuntajärjestys murenee!
Brett on karmivan puhtoinen.
Onko tämä koko laatikko täynnä käsidesiä?
Amerikan Psyko -kamaa.
Minulla ei ole kerrassaan mitään salattavaa.
Kätketty esine havaittu.
Kuuntelulaitteet!
Taivas! Pahat aavistukseni sinusta osuivat oikeaan!
Olet joku Abercrombien labrassa luotu nukkuva agentti!
Testataan refleksit!
Voin selittää! Tämä on äänipäiväkirjani.
Rakas päiväkirja, miten voit? Olen Brett.
Joskus mietin, onko puilla tunteita.
Terapeuttini suositteli tätä, koska koen, että yritätte tehdä minusta hullun.
Skannaus valmis. Alue tarkastettu.
Penkokaa, minkä kerkiätte.
Muuta ei löydy kuin tavaroita, joista tulee kateelliseksi.
Ja lisäksi kymmeniä hylättyjä työhakemuksia,
joita olet lähetellyt illuminateille?
Ehkä sinä petit J.R.:n -
jonkun leppoisan homman takia Oprahin kilpailijafirmassa.
Aiotko jättää meidät, Gigi?
Hyvä päiväkirja, koen taas tulevani hylätyksi.
Ei kuulu sinulle! Voisin boikotoida J.R.:ää yhdellä tviitillä.
Minulla on boikottitviitit valmiina teille kaikille, joten varokaa nahkaanne!
Onko joku jo penkonut Andren työhuonetta?
Mitä? Ei. Tältä työhuoneessani näyttää.
Vai tuhositko labrasi kiukun puuskassa,
kun J.R. ei antanut elintarvikeviraston hyväksyä totuusseerumiasi?
Hyvä on! Olen koukussa totuusseerumiin. Normikama ei tehoa enää.
Saan sävärit enää vain julmista totuuksista!
Vai totuuksista?
On suoranainen ihme, jos elät nelikymppiseksi.
Kyllä! Ole julmempi!
Voi luoja, hän nauttii tästä.
En ole mikään petturi. Tutkikaa pois, jos haluatte.
Mitä tuossa holvissa on?
Ei mitään.
Ei, ei, ei!
Mitä hittoa?
Peruukki? Sormihyrriä?
Salainen henkilöllisyys! Kaksoisagentti, jolla on kaksoisleuka!
Enkä ole!
Olen ollut peiteroolissa Georgetownin yliopistossa -
19-vuotiaana humanististen tieteiden opiskelijana Chad Dallasina.
Chad rakastaa vain yhtä asiaa enemmän kuin sähkötupakkaansa.
Opiskelukavereidensa värväämistä droonipiloteiksi asevoimien palvelukseen.
Kiitti, kamut.
Itsensä uhraaminen valtiolle on ihan bae.
Alue tarkistettu.
Ou jee! Vapautettu syytteistä!
Siinä taisi olla kaikki.
Sen täytyy olla Myc! Myc on se hemmetin myyrä!
Enkä ole! -Epäeettistä.
Epäeettistä. -Reagan, aikalisä!
Tuo on tosi noloa, Reagan.
Aloit käydä aika kuumana, Ray-dawg.
Mitä väliä on johtaa firmaa eettisesti, jos en löydä yhtä myyrää?
Ehkä myyrä ei ole kukaan meistä.
Olen kai ylenpalttinen optimisti, mutta uskon, että he puhuvat totta.
Aivan, Brett, totuus! Nyt tiedän, miten löydämme myyrän.
Livautetaan niiden hämärähemmojen juomiin Andren totuusseerumia.
Hetkinen, eikö se ole vähän…
Epäeettistä.
ÄÄNENVOIMAKKUUS
Ihannemaailmassa ei tarvitsisi huumata ystäviään, ettei joudu haiden ruoaksi,
mutta elämme 2020-luvun Amerikassa, missä voi tapahtua mitä vain.
Lakkaa ajattelemasta sydämellä ja ala ajatella järjellä.
Mutta…
Jengin puolesta.
Hyvä on. Huumataan ystävämme, niin voimme pelastaa ystävämme!
No niin, täällä on faarao, Aristoteles ja… Ronald McDonald?
Oliko hän oikea ihminen? -Voiko jumalasta tulla ihminen?
Lopetetaan huulenheitto, kunnes olen Kaapu ja sinä kuollut.
Voi sinua yksinkertaista korkeaotsaa.
Sinä saat hommata sen kaavun minulle.
Miksi ihmeessä tekisin niin?
Koska Cognitossa on myyrä.
Ellet halua Kaapujen tietävän, ettei pesäsi pysy puhtaana,
teet täsmälleen, mitä Oprah käskee.
Helkutti! Hyvä on, mutta vain, koska annoit minulle kerran auton.
Se vain, että miten hitossa sait tietää vuodosta?
Sanotaanko näin, että evakuointiryhmänne haeskeli uusia työtilaisuuksia.
Eivätkö he tykkää olla tapporyhmä?
Helkutin milleniaalit, mitä lusmuiljoita!
Olen pahoillani. Lupasin, että asiat muuttuisivat.
Jos uppoamme, uppoamme yhdessä.
Malja maailman parhaimmille vehkeilijöille!
Outoa. Haluan puhua valheen vastakohdasta. Miksi sitä sanottiinkaan?
Se johtuu siitä, että panin juomiinne Andren totuusseerumia!
Annoitko meille totuustippoja?
Kuten sanotaan, ei totuustippa tapa.
Nyt te kaikki alatte puhua!
Gigi, oletko sinä myyrä? -En!
Miksi sitten hait illuminateihin?
Koska he ovat salaseurojen Prada,
ettekä te piittaa minusta!
Tuskin kukaan teistä tietää edes sukunimeäni.
Eikös se ole Luigi?
Gigi Luigi?
Vedän sinua kuonoon tai mitä ikinä sen tilalla onkaan!
Hienoa, puhumme avoimesti. Myc, oletko sinä myyrä?
En! Mutta lauotaanko nyt totuuksia? Minulla olisi pari totuuspommia.
Olen nähnyt, mitä päässänne liikkuu. Tiedän kaikkien likaiset salaisuudet.
Gigi vehtasi Andren kanssa pikkujouluissa,
Brett pitää Reaganin äitiä vetävänä, Reaganilla on Carl Sagan -fetissi,
ja Glenn on nähnyt seksiunia meistä kaikista.
Hyvä jumala! -Ei!
Piru sinut periköön, sieni!
Tämän takia olen yrittänyt saada sinua häädettyä -
takaisin Maan uumeniin!
Oletko yrittänyt häätää Mycia?
Delfiini vastaan sieni. Kuin Planeettamme Maassa.
Pössyläpi umpeen, Tommy Chong!
Kaikki haluavat sinulta vain kamaa, ja olet takuulla myyrä!
En ole myyrä. En ole edes oikea lääkäri.
Sain lemput lääkiksestä eka vuonna.
Tohtorintutkintoni on photoshopattu Doc McStuffinsista.
Mutta sinä teit minulle delfiinileikkauksen!
Sanoit sanasta sanaan näin: "Luota minuun, olen lääkäri."
Se nyt on vain sanonta. "Olen lääkäri",
"asia on pihvi", "Gigi, seksihurjastelumme ei oikeasti pelottanut minua."
Hei! Tiedättekö mitä?
Jos J.R. haluaa minut päiviltä, sanokaa hänelle, että siitä vain.
Piilotettuja aseita!
Seis! Reagan, totuus repii meidät hajalle!
Tässä ei ole järkeä.
Ei ole ketään yhtä täydellistä epäiltyä, joka tipahtaisi kuin taivaasta.
Mitä?
Onnittelut ylennyksestä, kultaseni.
Mitä perkeleen helvettiä sinä täällä teet?
Tiedän, miltä tämä näyttää. Olen entinen tyytymätön työntekijä,
joka salaa livahti firmaan, jolle vannoi kostoa.
Joka tapauksessa, on yksi…
Hitto vie, ajatus katkesi.
No joka tapauksessa, #randonsyytön.
Niin tietysti! Rand vihaa J.R.:ää.
Hätiköity johtopäätös tehty. Tiedosto tänne.
Isä, kerro totuus, ja jos valehtelet,
voit olla varma, että Bear-o tukahduttaa sinut fyysisesti ja henkisesti.
Totuus on, että livahdin tänne aamulla tuomaan pikku lahjan tärkeänä päivänäsi.
Ne olivat leivoksia, mutta eksyttyäni tuuletuskanavassa söin niitä ajan kuluksi,
kun leikitte Agatha Christie -dekkareita.
Sinulla on porttikielto.
Miten sait kulkuluvan? -Lainasin Reaganin.
Hänellä on motiivi ja johtoportaan kulkulupa.
Syötetään hänet haille!
Ei tehdä nyt mitään harkitsematonta.
Odottakaa!
Tietomurrosta on tunteja, eikä sitä ole vielä vuodettu.
Aivan kuin tekijä olisi halunnut tiimin nousevan toisiaan vastaan.
Ja suhtautukaa tähän ymmärryksellä,
mutta isäni ei välitä teistä tippaakaan.
Totta. En tiedä juuri kenenkään nimiä.
Reagan, ei tuomita ketään suin päin, mutta kumpaan uskoa,
siihen, että se oli joku meistä vai juoppohullu isäsi?
Tunnen isän. Hän on kusipää, mutta hänellä on hyvä…
Sydänkö? Mitä sanoit sydämen kuuntelusta?
Eettinen pulma havaittu.
Keneen luottaa, työperheeseen vai oikeaan perheeseen?
Oman eettisen ylemmyyden toitottaminen ei ole kovin eettistä.
Eikö eettisyys ole eettistä?
Virhe. Moraalirelativismia havaittu. Virhe.
Voimme yhä löytää myyrän, pelastaa työpaikat ja firman.
Joko hän tai me, Reagan. Luovuta isäsi meille.
Valitan, Brett.
Bear-o!
Haluaako Reagan halin?
Hyppää, isä!
Isän tyttö!
Reagan, ei!
#randonsyytön!
Tuo ei vetele!
Tule! Tiedän piilopaikan.
Mitä?
Jestas! Pääseekö mayojen kalenterista salatunneliin?
Ja tuohon on varaa, mutta ei kunnon äitiyslomaan?
Meidän pitää seurata heitä. -Haita kuhisevassa vedessä?
Varokaa! Aion avata delfiiniystävällisen tölkin, joka antaa köniin!
Kiitos, kun pelastit minut. -En halua katua sitä.
Osoitetaan väitteesi todeksi, tai joudumme pihalle, tyrmään -
ja/tai haiden suihin.
Panokset ovat kovat.
Ihan turhaan. -Panoksia putoilee.
Ja missä hitossa me olemme?
Tuon oven takana on koko firman valvontatallenteet.
Tein sen pahimman kokaiinikriisin aikaan karsiakseni jyvät akanoista.
Näin löydämme sen myyrän.
Teitkö salaisen valvontaosaston salaisen valvontaosaston sisään?
Eikö olekin nätti?
Minun aikaani kamerat kävivät aina ja pelko virtasi viinin lailla.
Kunpa saisi vielä kuunnella liehakoinnin tasaista virtaa.
Penska?
Luulin, että olisin erilainen kuin J.R.
Jouduin heti huumaamaan tiimin ja ratsastamaan robotilla haialtaan läpi.
Äläkä unohda, että tuhosit moraalisuusrobotin.
Ehkä minusta ei vain ole tähän.
Pääsit pidemmälle kuin isäukkosi.
Jos olisin saanut johtaa firmaa, olisin heti ensimmäisenä päivänä -
hoitanut kadoksiin kaikki äitiäsi treffailleet ja tappanut väkeä huvikseni.
Viitsisitkö avata valvontanauhat? Isi hakaisee äkkiä juotavaa.
Tervetuloa viimeiseen tehtävään.
Yksi ovi onnen avaa, yksi ovi turmion takaa.
Valitse suosikkipeto Kaapujen -
ja kruunajaisiisi kuljet ratsastaen.
Viimeinen ansa, J.R.
Kaapujen suosikkipeto.
Se on härkä!
Et kai puijaisi minua hengenvaaraan?
Olisin täysi käärme tehdäkseni jotain sellaista!
Hyvä huomio.
Kerran valehtelija, aina valehtelija.
Menen hakemaan kaapuni ja karkotan sinut salaiseen vankilaan.
Olet oikeassa, Oprah. Olen valehtelija, ja siksi ainoa keino huijata sinua -
oli kertoa totuus.
Senkin totta puhuva paskiainen! Miten tiesit vastauksen?
Kaavut pitävät härkämarkkinoista.
Ja minähän sen tiedän, kun olen pian yksi heistä!
LADATAAN
Perunakelloissakin on enemmän muistia.
Reagan, avaa ovi!
Odottakaa, että löydämme myyrän! En halua satuttaa ketään.
Sinä satutit jo, Reagan!
Heitä pitää pidätellä.
Isä, onko täällä mitään, joka ei ole talon kokoinen tietokone?
Mekaaniset olennot!
Ensimmäisen sukupolven salaliitoissa oli oma, kankea viehätysvoimansa.
Vapaus!
Anna tulla, delfiini!
Ette tiedä, kenen kanssa pelleilette. Miehen, joka tappoi diskon!
Tähtää kurkkuun, Reagan. Älä anna armoa!
TEHOTASO
Isä, he ovat ystäviäni. Olen Brettin hätäyhteyshenkilö.
Ehkä hän soittaa, kun olet murhannut hänet.
En aio murhata ketään! En ole sellainen pomo!
Minä olen myyrä.
Mitä?
Tai no en ihan.
Mutta me kaikki kuolemme, jos emme löydä myyrää.
Minun pitää uhrautua tiimin puolesta, jotta meillä olisi yhä tiimi.
Viekää minut Varjotyrmään.
Reagan, ei! -Täytyy olla toinenkin keino.
En voi valita perheeni ja ystävieni välillä.
Tämä on ainoa keino olla hyvä pomo.
Valvontakameran nauhat!
Näette, etten ollut myyrä.
Myyrä oli…
Ei jumankauta!
Onko Bear-o myyrä?
Ei hätää, Reagan.
Haluatko halin?
Tekstitys: Mirka Pohjanrinne